**מילים  לשבת**

**שער הנגב - ערב שבת, ראש חודש סיוון, 14 במאי 2010**

**שלום לחברות ולחברים,**

**מתקנים**

בערב יום שני, 17.5, אנחנו מקיימים בסינמטק בשדרות ובסביבתו "חגיגת תיקון ליל שבועות": מבחר פרקי לימוד מן המקורות היהודיים שימשך מ 18.00 ולתוך הלילה. האירוע הוא יוזמה של ארגון הסטודנטים "הלל - ספיר",עמותת התיירות וסינמטק שדרות בשיתוף עם משרד דיקן הסטודנטים במכללת ספיר. אתם מוזמנים לחוויה רלוונטית ומקורית. כך נקיים את המנהג הקדום ברוח חדשה.

בתכנית: הופעות, הרצאות, סדנאות, סרטים, הרקדה, בתי מדרש פתוחים. בין המשתתפים: פרופ' אביגדור שנאן ופרופ' רחל אליאור, מבכירי החוקרים בארץ למחשבה יהודית, רבנים, אנשי חינוך ויוצרים. מופעים מרכזיים: להקת המדרגות, קובי אוז – במופע "מזמורי נבוכים". הכניסה חינם, פרט למופע המרכזי של קובי עוז שעולה כ 60 ש"ח כניסה. ראו פרטים נוספים:

[http://www.hillelsapir.org.il/%d7%aa%d7%99%d7%a7%d7%95%d7%9f-%d7%9c%d7%99%d7%9c-%d7%a9%d7%91%d7%95%d7%a2%d7%95%d7%aa.htm](http://www.hillelsapir.org.il/%D7%AA%D7%99%D7%A7%D7%95%D7%9F-%D7%9C%D7%99%D7%9C-%D7%A9%D7%91%D7%95%D7%A2%D7%95%D7%AA.htm)

**מקלקלים**

שועלים קטנים מחבלים בכרמינו, כרמים בהם גדלים ענבים מתוקים של יהדות פלורליסטית, מתחדשת המעוצבת על פי אמונתנו. קראו את הכתבה ואת תגובות הקוראים:

[http://www.srugim.co.il/3122-%d7%a9%d7%93%d7%a8%d7%95%d7%aa-%d7%90%d7%a0%d7%a9%d7%99-%d7%94%d7%92%d7%a8%d7%a2%d7%99%d7%9f-%d7%94%d7%aa%d7%95%d7%a8%d7%a0%d7%99-%d7%a0%d7%92%d7%93-%d7%9e%d7%a0%d7%9b%d7%9c-%d7%94%d7%aa%d7%a0/](http://www.srugim.co.il/3122-%D7%A9%D7%93%D7%A8%D7%95%D7%AA-%D7%90%D7%A0%D7%A9%D7%99-%D7%94%D7%92%D7%A8%D7%A2%D7%99%D7%9F-%D7%94%D7%AA%D7%95%D7%A8%D7%A0%D7%99-%D7%A0%D7%92%D7%93-%D7%9E%D7%A0%D7%9B%D7%9C-%D7%94%D7%AA%D7%A0/)

אם לא הבנתם, הוכרזה כאן מלחמה על קודשי אמונתנו: שוויון ערך האדם, כבוד האדם. אתם יודעים מה? גם הכנסת אורחים היא מצווה ראויה דיה בכדי להימנע מהלבנת פנים.

יתכן ולא הייתי מספיק ברור. אנסה שוב: גם לפלורליזם יש גבולות. גם הסובלנות שלנו תגיע לקיצה אם נבחרי אל בשם עצמם יעברו את גבול הטעם הטוב של חופש הדיבור. (גם הוא מרכיב מנשמת אפנו היהודית הדמוקרטית)

אל תחמיצו את ההזדמנות לקרוא את הכתבה עם ילדיכם וחבריכם. יש כאן חומר מזוקק להגות לקראת תיקון שבועות...בעצם מקומו ביום הכיפורים...שמא בתשעה באב?...

**אתם קולטים?!**

אורית בראון מכפר עזה משמשת מזה שנתיים כשליחת הסוכנות בטורקיה. לאחרונה, נבחרה אורית כשליחה מצטיינת. מסיבות של פעולה באזורי הדמדומים, לא ניתן להרחיב את הדיבור על העשייה המרתקת של אורית. נציין רק שלאחרונה היא התבקשה להאריך את שליחותה ולהרחיבה ליעד אקזוטי ואקוטי: יוון.

**באו מן השמים**

יחידת השליטה המרכזית של חיל האוויר התארחה השבוע במרחבי ה"עוטף", תוך כדי משחק משימות שעבר באתרים נבחרים באיזור. החברים הללו, שאת חלקם אני פוגש במילואים ואת המכונות המעופפות שהם מקפיצים אלינו, אנחנו שומעים ורואים כולנו חדשות לבקרים, עומסים על  כתפיהם את הגנת שמי המדינה ותושביה בהתראה של שניות. כיף היה לראות אותם נינוחים ורגועים...ליום אחד.

**המלאכה נעשתה, חי שמים!**

גם הציניקנים חשו בטכס בחוליקאת ובערב שערכנו במתנ"ס את מגע החסד שנח על פני המשפחות והחברים, שזכו להגיע לרגע, לו הם חיכו שנים. יותר מדי שנים.

...ומה רבים שאינם כבר בינינו...

בין הנחת הזרים לשירים, בין תמונות יפי הבלורית והתואר, בין הדמעות לחיוכים, בין הגילויים המביכים לדברי התודה הנרגשים,  פגשנו בנכדים ובנים שתמכו בקשישים  -  אחים, אחיות וחברים לחללי הקרב הנשכח והמושכח. מתוך סיפורי הקרב הקשים מצאו לוחמים חלקי פאזל בלתי מוכרים, שאת חלקם הם עצמם הדחיקו לאורך עשרות שנים.

ראו כתבה ב"ערב חדש". טלי ליפקין שחק הייתה הראשונה להרים את כפפתנו זו לפני ארבע שנים: <http://www.23tv.co.il/239-he/Tachi.aspx>

בחרו במהדורה מ 12.5, הכתבה מתחילה בדקה ה 34:15 .

**ואז אדע - לקרב יש טעם
אף כי המחיר יקר מאוד
כדי שיום יבוא אי פעם
נוכל לנשום פה ולחיות!**

("האמיני יום יבוא", רפאל קלצ'קין, 1948)

**שבת שלום, אלון**

**אלון שוסטר**

**נייד : 054-6755111**

**E-mail : alon@sng.org.il**

**לפרטים נוספים**

[**www.sng.org.il**](http://www.sng.org.il/)